stanford-oval/wikipedia huggingface dataset:
Länsi-Bačka
Väestö

Serbit (62.91%),
Unkarilaiset (10.19%),
Kroaatit (6.05%),
Montenegrolaiset (4.29%),
Jugoslaavit (3.21%),
Ruteenit (2.58%),
Bunjevci (1.31%),
Muut.
Serbian piirikunnat
Bor •
Braničevo •
Jablanica •
Kolubara •
Mačva •
Moravica •
Niš •
Pčinja •
Pirot •
Podunavlje •
Pomoravlje •
Rasina •
Raška •
Šumadija •
Toplica •
Zaječar •
Zlatibor
Vojvodinan piirikunnat:
Etelä-Bačka •
Etelä-Banat •
Keski-Banat •
Länsi-Bačka •
Pohjois-Bačka •
Pohjois-Banat •
Srem
Mantíneia

| Mantíneia Μαντίνεια |
| --- | --- |
 Kunnallisyksikön sijainti
 Mantíneia
 Koordinaatit: 37°37′N, 22°23′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Trípoli
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  400105
Väkiluku (2011):  2 114
Aikavyöhyke:  UTC+2
 – Kesäaika:  UTC+3
Postinumero:  220 05
Suuntanumero(t):  2710
Rekisterikilpi:  TP
Infobox OKVirheellinen NIMI-arvo: 
Mantíneia (kreik. Μαντίνεια; virallisesti Δημοτική Ενότητα Μαντινείας, Dimotikí Enótita Mantineías) on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 2 114 (vuonna 2011).
Mantíneia on perinyt nimensä antiikin ajan Mantineian kaupungilta, joka sijaitsi sen alueella. Mantíneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Skirítidan, Tegéan ja Valtétsin kanssa.
Kunnallisyksikön osat

Mantíneian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Artemísio | Artemísio | 304 |
| Kápsas | Kápsas | 389 |
| Loukás | Loukás | 340 |
| Loukás | Miliá | 86 |
| Nestáni | Miléa | 182 |
| Nestáni | Gorgoepíkooksen luostari (Moní Gorgoepikóou) | 1 |
| Nestáni | Nestáni | 486 |
| Pikérnis | Pikérnis | 92 |
| Ságkas | Ságkas | 125 |
| Simiádes | Néos Kardarás | 13 |
| Simiádes | Simiádes | 96 |
Yhteensä: 2 114
M/S Ropax 2

| M/S Ropax 2 |
| --- | --- |
 M/S Lübeck Link Skandinavienkaissa vuonna 2006
Tyyppi:  matkustajarahtilaiva
Lippuvaltio:  Yhdistynyt kuningaskunta
Kotipaikka:  Lontoo
IMO-numero:  7822859
Tunnuskirjaimet:  2AJK9
Aiemmat nimet:  1980–1990: Finnrose 1990–2007: Lübeck Link 2007– Ropax 2
Omistaja:  Ropax 2 KS
Aiemmat omistajat:  1980–1981: Ab Skärhamns Oljetransporter (OT-Gruppen) 1981–1985: Merivienti Oy 1985–1989: South Atlantic Cargo Shipping Co Ltd. 1989–1990: Windspoint Shipping Co Ltd. 1990–2007: Nordö Link 2007–2008: Channel Ferries 2008– Ropax 2 KS
Rakennustelakka:  Oskarshamns Varv Ab, Oskarshamn, Ruotsi
Rakennusnumero:  428
Vesillelasku:  22. tammikuuta 1980
Luovutettu:  27. heinäkuuta 1980
Tekniset tiedot
Pituus:  192,59 m
Leveys:  27,03 m
Syväys:  8,41 m
Bruttovetoisuus:  33 163 brt
Koneisto:  2 × Cegielski-Sulzer 6RND 68M diesel
Koneteho:  15 900 kW
Nopeus:  34,26 km/h
Nopeus:  18,5 kn
Hyttejä:  214
Lastikapasiteetti:  3 058 m
Lähteet:  
M/S Ropax 2 (IMO 7822859) on norjalaisen Ropax 2 KS:n omistukseen rekisteröity ropax-alus. Alus on rakennettu vuonna 1980, Oskarshamn Varv -nimisellä telakalla Oskarshamnissa, Ruotsissa. Ropax 2 on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo.
Ropax 2:n sisaralus on M/S Ropax 1.
Käyttöhistoria > 1980–1990

22. tammikuuta 1980 alus laskettiin vesille ja 24. kesäkuuta rouva Liisa Lanu kastoi aluksen M/S Finnroseksi. 27. heinäkuuta alus luovutettiin Skärhamns Oljetransporterin omistukseen, joka rekisteröi aluksen Ruotsin lipun alle. Kotisatamaksi tuli Skärhamn. Tämän jälkeen Atlantic Cargo aloitti liikennöinnin vastakastetulla Finnrosella.
29. joulukuuta 1981 Merivienti Oy osti laivan ja rekisteröi sen Suomen lipun alle. Kotisatamaksi tuli Helsinki. Syyskuun alussa vuonna 1985 South Atlantic Cargo Shipping Co Ltd. osti laivan ja rekisteröi sen Bahaman lipun alle. Kotisatama muuttui maan pääkaupungiksi, Nassauksi. 20. syyskuuta 1989 Windspoint Shipping Co Ltd. osti Finnrosen ja laittoi sen Gibraltarin lipun alle. 23. joulukuuta Finnrose saapui Polish Marin Yard -nimiselle telakalle Gdyniaan, Puolaan. Telakalla alukseen lisättiin muun muassa tilaa matkustajille.
Käyttöhistoria > 1990–

Huhtikuun alussa 1990 Nordö Link -varustamo osti aluksen ja liputti sen Ruotsin lipun alle. Kotisatama muuttui omistajan vaihduttua Malmöksi. Samoin aluksen nimi muuttui Lübeck Linkiksi. Uudelleenkastamisen jälkeen Lübeck Link siirtyi liikennöimään reitille Malmö–Travemünde. Elokuussa 2005 laiva oli telakalla Landskronassa tarkistettavana. Jälleen huhtikuussa 2006 se kävi tarkastuskäynnillä telakalla; tällä kertaa Göteborgissa.
26. huhtikuuta 2007 Finnlines ilmoitti Nordö Linkin myyneen aluksen EU:n alueella toimivalle yritykselle. 27. elokuuta alus oli viimeistä päivää liikenteessä Malmön ja Travemünden välillä, jonka jälkeen se lähti telakalle Birkenheadiin, Britanniaan. Syyskuussa laiva rekisteröitiin Channel Ferries Ltd:n omistukseen ja Yhdistyneen kuningaskunnan lipun alle. Samalla alus sai myös nykyisen Ropax 2 -nimensä. Helmikuussa 2008 alus aikarahdattiin Acciona Trasmediterranean liikenteeseen. Vuonna 2008 alus rekisteröitiin norjalaisen Ropax 2 KS:n omistukseen.
Aiheesta muualla

Fakta om Fartyg – M/S Finnrose (ruotsiksi)
The ferry site – M/F RoPax 2 (englanniksi)
Lübeck Link Skandinavienkaissa, Saksassa.
Mantukuntikkaat

| Mantukuntikkaat |
| --- | --- |
 Philonthus decorus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Haiskiaismaiset Staphylinoidea
Heimo::  Lyhytsiipiset Staphylinidae
Suku::  Philonthus  Stephens, 1829
Katso myös
   Mantukuntikkaat Wikispeciesissä   Mantukuntikkaat Commonsissa 
Infobox OKVirheellinen NIMI-arvo: 
Mantukuntikkaat (Philonthus) on lyhytsiipisten heimoon kuuluva kovakuoriaissuku, johon kuuluu 1337 lajia.
Lajeja

hietamantukuntikas (Philonthus lepidus)
tarhamantukuntikas (Philonthus discoideus)
ruskomantukuntikas (Philonthus ventralis)
piikkimantukuntikas (Philonthus spinipes)
auhtomantukuntikas (Philonthus confinis)
laitamantukuntikas (Philonthus marginatus)
pohjanmantukuntikas (Philonthus lederi)
kaakonmantukuntikas (Philonthus caucasicus)
lättämantukuntikas (Philonthus punctus)
sarvimantukuntikas (Philonthus longicornis)
laidunmantukuntikas (Philonthus parvicornis)
Philonthus upotovus[lähde? ]
Lyyli Karppinen

Lyyli Aleksandra Karppinen, o.s. Hirvimäki (8. heinäkuuta 1892 Parkano – 3. heinäkuuta 1972 Kauhava) oli suomalainen kudonta-alan yrittäjä ja yritysjohtaja.
Karppisen vanhemmat olivat talollinen Aleksi Hirvimäki ja Maria Mäntylä ja puoliso vuodesta 1915 nimismies Armas Kustaa Karppinen (1888–1969).  Lyyli Karppinen kävi  keskikoulun, emäntäkoulun ja Wetterhoffin kotiteollisuusopiston käsityökurssin. Nimismiehenä toimineen puolisonsa mukana Kauhavalle päätynyt Karppinen ryhtyi siellä vuonna 1925 perustetun Kauhavan Kangas-Aitta -kudontayhtiön johtajaksi. Vuonna 1939 yhtiö siirtyi kokonaan hänen haltuunsa.
Kauhavan Kangas-Aitalla oli jo 1920-luvun lopussa käytössään kolmisensataa kutojaa eli kankuria, etupäässä maanviljelijöiden ja työläisperheiden vaimoja ja tyttäriä, joista vajaa sata oli vakinaisempaa. Vielä 1945 käytössä oli saman verran kutojia. Erityisesti liikkeessä kudotettiin asiakkaille ikkunaverhoja, pöytäliinoja ja sängyn- ja sohvanpeitteitä, mutta myös esimerkiksi kansallispukujen kankaita. Tuotteita myytiin ja toimitettiin Kauhavalta koko Suomen alueelle. Karppinen jatkoi Kangas-Aitan johtajana 1950-luvun lopulle, minkä jälkeen sitä ovat johtaneet hänen lapsensa, lastenlapsensa ja näiden puolisot. Vuonna 2025 sata vuotta täyttävän perheyrityksen nykyinen nimi on Lankava.
Aiheesta muualla

Lyyli Karppinen Biografiasampo.
Lyyli Hamara

Lydia Pauliina Hamara (sukunimi myöh. Nyman ja Nuormaa; 24. joulukuuta 1882 Kuopio – 21. lokakuuta 1948 Helsinki) oli suomalainen lastenkirjailija. Varsinaiselta ammatiltaan hän oli oikolukija.
Hamaran vanhemmat olivat vahtimestari Markus Hamara ja Aleksandra Wahlberg.
Teoksia

Sinikan satu ja muita satuja. Nuorten kirjoja 53.    Otava 1921
Länsi-Afrikan talous- ja rahaliitto

Järjestön tunnus.
Talous- ja rahaliiton jäsenmaat.
Länsi-Afrikan talous- ja rahaliitto (ransk. Union économique et monétaire ouest-africaine eli UEMOA) on Länsi-Afrikan CFA-frangia käyttävien maiden taloudellinen yhteistyöjärjestö.
Vuonna 1994 perustetun talous- ja rahaliiton jäsenmaita ovat Benin, Burkina Faso, Guinea-Bissau, Mali, Niger, Norsunluurannikko, Senegal ja Togo. Sen tehtävänä on maiden välisen taloudellisen integraation edistäminen yhteisen talousalueen ja vapaan liikkuvuuden avulla.
Liiton päättäviä elimiä ovat maiden valtioiden ja hallitusten päämiesten konferenssi sekä ministerineuvosto. Toimeenpaneva elin on komissio, joka sijaitsee Burkina Fason pääkaupungissa Ouagadougoussa. Komission puheenjohtajana on toiminut vuodesta 2017 lähtien nigeriläinen Abdallah Boureima.
Länsi-Afrikan talous- ja rahaliitto UEMOA:a ei tule sekoittaa samojen valtioiden muodostamaan Länsi-Afrikan rahaliitto UMOA:an, joka on keskittynyt yksinomaan rahapolitiikkaan.
Aiheesta muualla

Länsi-Afrikan talous- ja rahaliiton sivusto (ranskaksi)
Majakkalaiva Plevna

| Plevna |
| --- | --- |
 Majakkalaiva Plevna Toppilan satamassa.
Tyyppi:  Majakkalaiva
Aiemmat nimet:  Nahkiainen (1892–1905) Plevna (1906–1932) Kemi (1933–1956) MKH 4 Kuohu (–1976)
Omistaja:  Luotsi- ja majakkalaitos / Merenkulkuhallitus
Rakennustelakka:  W:m Crichton & co, Turku
Tilattu:  1891
Luovutettu:  1892
Status:  Myyty romuksi 1976.
Tekniset tiedot
Pituus:  29 m
Leveys:  6,9 m
Uppouma:  223 t
Lähteet:  
Majakkalaiva Plevna oli suomalainen koneeton majakkalaiva. Sen rakensi turkulainen W:m Crichton & co vuonna 1892. Aluksen mitat olivat 29 x 6,9 x 2,1 metriä, uppoama 223 tonnia.
Alus sijoitettiin aluksi Nahkiaisen matalikolle Merenkurkkuun. Siinä oli kaksi öljykäyttöistä valolaitetta sekä höyrykattila sumusireeniä ja ankkurivinssiä varten. Aluksessa oli myös purjeet, joskin yleensä sen toi paikalleen ja haki telakalle hinaaja. Kuten tapa oli, alus sai nimen Nahkiainen sijoituspaikkansa mukaan. Majakkalaivana sen miehitys oli päällikkö, kaksi perämiestä ja viisi miestä.
Vuonna 1900 se siirrettiin Plevnan matalikolle Kemin ulkopuolelle ja sai uuden nimen Plevna, joka 1930-luvulla suomalaistettiin muotoon Kemi. Alukseen vaihdettiin samaan aikaan kaasuvalomajakka. Se oli viimeinen vanhanaikainen koneeton majakkalaiva.
Alus poistettiin majakkalaivan tehtävistä vuonna 1956, kun tilalle saatiin Rauman edustalta vapautunut modernimpi höyrykonekäyttöinen alus. Vanhempaa alusta kutsuttiin laitoksen sisäisessä kielenkäytössä tsaarinaikaisella nimellään, ettei se sekaantuisi uudemman kanssa. [lähde? ]
Poistettu majakkalaiva muutettiin asuntolaivaksi ja se sai väliaikaisen nimen MKH 4. Pian se sai uuden nimen Kuohu ja  siitä tehtiin merenmittaajien asunto- ja piirustussalialus, jota hinasi perässään toinen entinen majakkalaiva eli tukialus Pauha. Miehitys kasvoi nyt liki viisinkertaiseksi: miehistöä tuli entisen neljän sijaan yhdeksäntoista henkeä.
Vuonna 1978 yhdistelmä hajosi: Pauha siirtyi työskentelemään Saimaalle, kunnes vuonna 1979 uudet tukialukset Linssi ja Sesta valmistuivat.
Pauha tuhoutui Venäjän puolella Suomenlahdella matalikolle ajelehdittuaan syksyllä 1980 ja Kuohu romutettiin samoihin aikoihin.
Länsi-Afrikan kehityspankki

Länsi-Afrikan kehityspankin pääkonttori Loméssa Togossa.
Länsi-Afrikan kehityspankki (ransk. Banque ouest-africaine de développement eli BOAD) on Länsi-Afrikan rahaliitto UMOA:n jäsenmaiden kehityshankkeiden rahoituslaitos. Rahaliiton jäsenmaat ovat Benin, Burkina Faso, Guinea-Bissau, Mali, Niger, Norsunluurannikko, Senegal ja Togo.
Kehityspankki perustettiin vuonna 1973 ja se aloitti toimintansa vuonna 1976. Länsi-Afrikan talous- ja rahaliitto UEMOA:n vuonna 1994 solmima sopimus määrittelee sen liiton erikoistuneeksi ja autonomiseksi instituutioksi. Pankki on kansainvälinen julkinen laitos, jonka tehtävänä on edistää jäsenmaiden tasapainoista kehitystä ja Länsi-Afrikan taloudellista integraatiota.
Pankin valtuutettu pääoma oli vuoden 2017 lopussa 1 155 000 miljoonaa CFA-frangia (2 310 000 Yhdysvaltain dollaria). A-sarjan osakkeenomistajiin kuuluu rahaliiton jäsenmaiden lisäksi Länsi-Afrikan valtioiden keskuspankki BCEAO. B-sarjan osakkeenomistajia ovat Ranska, Saksaa edustava KfW, Euroopan unionia edustava Euroopan investointipankki, Afrikan kehityspankki, Belgia, Intiaa edustava Exim Bank, Kiinaa edustava Kiinan kansanpankki ja Marokko. Merkitystä pääomasta 93,39 prosenttia kuuluu A-sarjan ja 6,61 B-sarjan omistajille.
Kehityspankin toiminta-alueita ovat talouden ja rahamarkkinoiden integraation, julkisen ja yksityissektorin kumppanuuden sekä yksityisten, pienten ja keskisuurten yritysten tukeminen. Se osallistuu elintarviketurvallisuus-, energia- ja ympäristöhankkeisiin sekä ilmastonmuutoksen torjuntaan.
Länsi-Afrikan kehityspankin pääjohtaja on vuonna 2011 nimitetty beniniläinen Christian Adovelande. Sen päätoimipaikka sijaitsee Togon pääkaupungissa Loméssa.
Aiheesta muualla

Länsi-Afrikan kehityspankin sivusto (ranskaksi), (englanniksi)
Mamoiada

| Mamoiada (Mamujàda) |
| --- | --- |

 Sijainti Nuoron maakunnassa
 Mamoiada
 Koordinaatit: 40.214°0′0″N, 9.283°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  48,83 km²
Korkeus:  544 m
Väkiluku:  2 544
Aikavyöhyke:  UTC+1
 – Kesäaika:  UTC+2
Postinumero:  08024
Suuntanumero(t):    0784
Rekisterikilpi:  NU
 
 http://www.comune.mamoiada.nu.it 
Infobox OKVirheellinen NIMI-arvo: 
Mamoiada (sardiksi Mamujàda) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 544 asukasta (vuonna 2016) ja sen pinta-ala on 48,83 neliökilometriä. Se sijaitsee 544 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Mamoiada Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Lyyli Jouskari

Lyyli Jouskari (19. maaliskuuta 1893 Porvoo – 25. heinäkuuta 1988 Hauho) oli suomalainen kätilö ja kirjailija, joka toimi muun muassa kunnankätilönä Kainuussa, synnytyslaitoksen johtajana Porvoossa, Brasilian presidentinpalatsin palvelijana ja yhdysvaltalaismiljonäärin lastenhoitajana.
Orpona varttunut Lyyli Jouskari työskenteli nuoruudessaan posliinitehtaassa ja kirjapainossa, kouluttautui sitten Helsingissä kätilöksi, työskenteli kunnankätilönä Kainuun Vuolijoella ja sitten Alva Forsiuksen perustaman Porvoon synnytyslaitoksen johtajana. 1930-luvun taitteessa hän oli yksi suomalaisista, jotka lähtivät pastori Toivo Uusikallion mukana perustamaan Penedon suomalaissiirtokuntaa Brasilian Rio de Janeiron osavaltioon. Hän pettyi pian yhteisöön ja muutti maan pääkaupunkiin Rio de Janeiroon, jossa hän pääsi töihin presidentti Getúlio Vargasin palatsiin ja toimi tämän puolison henkilökohtaisena palvelijana ja sairaanhoitajana vuodet 1932–1940. Toisen maailmansodan jälkeen Jouskari asui joitakin vuosia Yhdysvalloissa ja työskenteli muun muassa sikäläisen diplomaattiperheen lastenhoitajana. Hän palasi Suomeen mutta lähti viideksi vuodeksi takaisin Brasiliaan.
Vuonna 1955 hän asettui lopullisesti Suomeen ja kirjoitti  Brasilian-vuosistaan kirjan Heräävän jättiläisen maassa. 1960-luvun loppupuolella hän julkaisi muistelmateoksen Missä Neitsytpolku loppuu ja asettui asumaan Viittakiven opiston liepeille Hauholle. Hänen tekstejään on julkaistu myös teosofisessa Elonpyörä-lehdessä, ja hän on suomentanut Rolf Telanon teoksen A Spacewoman Speaks nimellä Borealis : Tulemme avaruudesta (Interplanetistit ry, 1966).
Teoksia

Heräävän jättiläisen maassa, WSOY 1958.
Missä Neitsytpolku loppuu, WSOY 1967.
Aiheesta muualla

Reijonen, Tuuli: ”Porvoolainen Brasiliassa hovineitinä”, Suomen Kuvalehti 33/1935 s. 18–19. Näköislehti Kansalliskirjastossa.
Jouskari, Lyyli: ”Brasilia tällä hetkellä”, Suomen Kuvalehti 27/1938 s. 12–13. Näköislehti Kansalliskirjastossa.
Manuel da Rocha Felício

Manuel da Rocha Felício (s. 6. marraskuuta 1947 Mamouros) on portugalilainen roomalaiskatolinen piispa. Hänet vihittiin papiksi Viseun hiippakuntaan 21. lokakuuta 1973 ja nimitettiin Lissabonin patriarkaatin vihkipiispaksi sekä Aquae Flaviaen titulaaripiispaksi 21. lokakuuta 2002. Piispaksi vihkiminen seurasi 15. joulukuuta. Pääkonsekraattorina toimi António Ramos Monteiro, jota avustivat Jorge Ferreira da Costa Ortiga ja António dos Santos.
Da Rocha Felício sai 21. joulukuuta 2004 nimityksen Guardan koadjuuttoripiispaksi, ja 1. joulukuuta 2005 hänestä tuli sen piispa.
Manuel da Silva Martins

Manuel da Silva Martinsin rintakuva
Manuel da Silva Martins (20. tammikuuta 1927 Leça do Balio – 24. syyskuuta 2017) oli portugalilainen roomalaiskatolinen piispa. Hänet vihittiin papiksi 12. elokuuta 1951 ja nimitettiin Setúbalin hiippakunnan johtoon 16. heinäkuuta 1975. Piispaksi vihkiminen seurasi 26. lokakuuta. Pääkonsekraattorina toimi António Ferreira Gomes, jota avustivat Domingos de Pinho Brandão ja António Baltasar Marcelino.
Da Silva Martins erosi tehtävistään Setúbalin piispana 23. huhtikuuta 1998.
Mahadevi Varma

| Mahadevi Varma |
| --- | --- |

Henkilötiedot
Syntynyt: 26. maaliskuuta 1907 Farrukhabad, Brittiläinen Intia
Kuollut: 11. syyskuuta 1987 (80 vuotta) Allahabad, Uttar Pradesh, Intia
Ammatti:  kirjailija, runoilija
Puoliso:  Swarup Narayan Varma
Kirjailija
Äidinkieli: hindi
Tuotannon kieli: hindi
 Nimikirjoitus
Palkinnot
 Padma Bhushan (1956) Padma Vibhushan (1988) 
Aiheesta muualla
Löydä lisää kirjailijoitaKirjallisuuden teemasivulta
Mahadevi Varma (26. maaliskuuta 1907 Farrukhabad – 11. syyskuuta 1987 Allahabad) oli intialainen hindinkielinen runoilija ja kirjailija. Häntä pidetään yhtenä neljästä pilarista Chhayavaadin aikakauden hindikirjallisuudessa. Häntä on kutsuttu myös nimellä ”Modern Meera”. Runoilija Nirala oli kerran kutsunut häntä ”Saraswatiksi hindikirjallisuuden valtavassa temppelissä”. Varma oli nähnyt Intiaa ennen itsenäisyyttä ja sen jälkeen. Hän oli yksi niistä runoilijoista, jotka työskentelivät Intian laajemman yhteiskunnan hyväksi. Hänen runoutensa lisäksi myös hänen sosiaalinen kohotustyönsä ja hyvinvoinnin kehittämisensä naisten keskuudessa on kuvattu syvästi hänen kirjoituksissaan. Nämä vaikuttivat suuresti lukijoiden lisäksi myös kriitikoihin, erityisesti hänen romaaninsa Deepshikha kautta.
Aiheesta muualla

Kuvia tai muita tiedostoja aiheesta Mahadevi Varma Wikimedia Commonsissa
MKE Ankaragücü

Makina Kimya Endüstrisi Ankaragücü on jalkapalloseura Ankaran kaupungista. Seura pelaa kaudella 2022–2023 Turkin korkeimmalla sarjatasolla Turkin Superliigassa. Ankaragücü on voittanut Turkin Cupin 1972 ja 1981.
Ottelut Euroopan sisäisissä turnauksissa

| Kausi | Kilpailu | Kierros | Vastustaja | 1>  ottelu1 | 2>  ottelu1 | Yhteistulos1 |
| --- | --- | --- | --- | --- | --- | --- |
| 1972–73 | Cup-voittajien cup | 1. | Leeds | 1–1 | 0–1 | 1–2 |
| 1973–74 | Cup-voittajien cup | 1. | Rangers | 0–2 | 0–4 | 0–6 |
| 1981–82 | Cup-voittajien cup | 1. | SKA Rostov | 0–2 | 0–3 | 0–5 |
| 1999–2000 | UEFA Cup | QR | B36 Tórshavn | 1–0 | 1–0 | 2–0 |
| 1999–2000 | UEFA Cup | 1. | Atlético Madrid | 1–0 | 0–3 | 1–3 |
| 2002–03 | UEFA Cup | 1. | Alavés | 1–2 | 0–3 | 1–5 |
1 Ankaragücün maalit merkitty ensin
MKER

MKER (ven. МКЭР, многопетлевой канальный энергетический реактор, mnogopetlevoi kanalnyi energetitšeski reaktor; suom. monisilmukkainen paineputkitehoreaktori) oli venäläinen suunniteltu kolmannen sukupolven ydinreaktori. MKER perustui RBMK-reaktoriin, mutta siinä oli korjattu RBMK-reaktorille tyypillisiä turvallisuuspuutteita.
Kuten RBMK-reaktoreissa, myös MKER-reaktorin polttoainesauvoja voitiin vaihtaa reaktorin ollessa käynnissä.
Yhtään MKER-reaktoria ei valmistunut. Kurskin ydinvoimalaitokseen oli yksi rakenteilla. Rakentaminen keskeytyi joksikin aikaa Tšernobylin ydinonnettomuuden jälkeen, mutta jatkettiin myöhemmin. Projekti peruttiin lopullisesti 2012.
MKER-reaktorista oli kehitteillä kolme versiota:
MKER 800
MKER 1000
MKER 1500
Aiheesta muualla

MKER-reaktorin kaaviokuva
Käännös suomeksi
Jessica DiCicco

| Jessica DiCicco |
| --- | --- |
 Jessica DiCicco vuonna 2014.
Henkilötiedot
Syntynyt: 10. kesäkuuta 1980 (ikä 44) Los Angeles, Kalifornia, Yhdysvallat
Näyttelijä
Taiteilijanimet:  Jessie Di Cicco Jessica DiCiccio Jessica Di Cicco Jessica Dicicco
Aktiivisena:  1989–
Merkittävät roolit:  Maggie (Paljon melua Maggiesta) Lexi Bunny (Loonatics Unleashed) Malina (Keisarin uusi koulu)
Aiheesta muualla
Viralliset kotisivut
IMDb 
Jessica DiCicco (s. 10. kesäkuuta 1980 Los Angeles, Kalifornia, Yhdysvallat) on yhdysvaltalainen lapsinäyttelijä ja nykyinen ääninäyttelijä. Hän sai vuonna 1998 Young Artist -palkintoehdokkuuden näytelmäroolistaan ja Daytime Emmy -ehdokkuuden ääniroolistaan animaatiosarjassa Keisarin uusi koulu.
Elämäkerta

DiCicco syntyi Los Angelesissa ja kasvoi New Yorkissa, jossa hän innostui näyttelemisestä. Hänen isänsä Bobby DiCicco oli myös suosittu näyttelijä 1970-luvun lopulla ja 1980-luvun alussa. Jessica DiCiccon näyttelijän ura alkoi sattumalta jo hyvin nuorena, kun näyttelijä Marlo Thomas valitsi hänet New Yorkin ala-asteen tuhansista lapsista esiintymään ABC-spesiaaliin Free to Be a Family. Tämän myötä hänen näyttelijän uransa sai alkunsa, ja vuonna 1990 DiCicco teki ensimmäisen elokuvaroolinsa Kummisedän osassa III. Hän ei kuitenkaan esiintynyt kuin muutamassa elokuvissa, minkä jälkeen hän siirtyi ääninäyttelijäksi vuonna 2000.
Elämäkerta > Ääninäyttelijänä

Vuonna 2000 ääninäyttelijäksi siirtynyt DiCicco aloitti uransa tehden aluksi äänirooleja videopeleihin, kuten Midnight Club: Street Racing ja Extreme Skate Adventure. Vuodesta 2004 lähtien hän tehnyt äänirooleja animaatioihin, kuten Bratz, Paljon melua Maggiesta, Loonatics Unleashed ja Keisarin uusi koulu. Näiden lisäksi DiCicco on tehnyt mainosjuontoja televisioon ja radioon vuodesta 1997 lähtien.
Ääniroolit > Elokuvat

| Vuosi | Elokuva | Rooli |
| --- | --- | --- |
| 2009 | Einstein Pals | Millie |
| 2009 | Unstable Fables: Goldilocks & 3 Bears Show | Misty |
| 2008 | Kung Fu Panda | nuori Viper |
| 2007 | Toot & Puddle: I'll Be Home for Christmas | Opal |
| 2006 | Yli aidan | Shelby |
Ääniroolit > Televisiosarjat

| Vuosi | TV-sarja | Rooli |
| --- | --- | --- |
| 2010 | Miehen puolikkaat | Jenny |
| 2008 | Vaihdokit | julkkistähti |
| 2008– | The Mighty B! | Gwen |
| 2007 | Jake Long – amerikkalainen lohikäärme | Danika Honeycut |
| 2007 | El Tigre: The Adventures of Manny Rivera | Davi Rococco |
| 2007 | Random! Cartoons | Gloom |
| 2006– | Shuriken School | Okuni, Ami, Kita, Kimura Twins, Yota |
| 2006 | Utelias Vili | Mary |
| 2006 | Bratz | Roxxi, Fiana |
| 2006 | Danger Rangers | Manny |
| 2006– | Keisarin uusi koulu | Malina |
| 2005–2007 | Loonatics Unleashed | Lexi Bunny |
| 2005–2006 | Paljon melua Maggiesta | Maggie |
| 2004 | Vekarat | Gerdie |
| 2004, 2007 | All Grown Up | Wally |
Aiheesta muualla

Wikimedia Commonsissa on kuvia tai muita tiedostoja aiheesta .
TV.com (Arkistoitu – Internet Archive)
Voice Chasers (Arkistoitu – Internet Archive)
SBV (Arkistoitu – Internet Archive)